Държавен вестник, бр. 58, 2022 г., стр. 37

БРОЙ  58	
Д Ъ Р Ж А В Е Н  В Е С Т Н И К 	
СТР.  37  
или в отделни техни разпоредби без ограни­
чение във времето.
Разпоредбите на чл. 44, ал. 1 и 2 от На­
редбата за пенсиите и осигурителния стаж 
са приети при спазване на правилата по 
чл. 50 – 79, съдържащи се в Устройствения 
правилник на Министерския съвет от 1999 г. 
(обн., ДВ, бр. 103 от 30 ноември 1999 г. – отм.) 
и правилата по чл. 56 – 79 от Устройствения 
правилник на Министерския съвет и неговата 
администрация от 2005 г. (обн., ДВ, бр. 84 от 21 
октомври 2005 г. – отм.), на редовно заседание 
на Министерския съвет с общо съгласие на 
членовете на колективния орган. Към датата 
на приемането им Законът за нормативните 
актове не е уреждал процедура по приемането 
на подзаконови нормативни актове.
С писмо № 104-10-11 от 2.03.2000 г. ми­
нистърът на труда и социалната политика 
внесъл в деловодството на Министерския 
съвет проект на постановление за приемане 
на Наредба за пенсиите и Наредба за общест­
вено осигуряване на самоосигуряващите се 
лица и българските граждани на работа в 
чужбина заедно с проекти на наредбите и 
писма, съдържащи становищата по проекта, 
изготвени от заинтересованите министерства 
и ведомства в хода на проведена съгласува­
телна процедура. В съгласувателните писма 
няма отправени забележки към предлагания 
текст на чл. 44 от Наредбата за пенсиите (в 
действащата редакция – ал. 1 на чл. 44).
На заседание на Министерския съвет, 
проведено на 24 февруари 2000 г., по т. 18 от 
протокол № 8 от 24.02.2000 г. е взето решение 
за издаване на постановление за приемане 
на Наредба за обществено осигуряване на 
самоосигуряващите се лица и българските 
граждани на работа в чужбина и Наредба за 
пенсиите. Издаденото Постановление № 30 
от 10 март 2000 г. на Министерския съвет на 
Република България, с което е приета Наред­
бата за пенсиите, е обнародвано в „Държавен 
вестник“, бр. 21 от 17 март 2000 г., и е в сила 
от 1 януари 2000 г. съгласно съдържащата 
се в него изрична разпоредба, с която му е 
придадено обратно действие.
С писмо № 104-10-29 от 2.06.2006 г. минис­
търът на труда и социалната политика внесъл 
в деловодството на Министерския съвет проект 
на постановление за изменение и допълнение 
на Наредбата за пенсиите и осигурителния 
стаж заедно с доклад на министъра на труда 
и социалната политика, финансова обосновка 
и справка за отразяване на получените ста­
новища от заинтересованите министерства 
и ведомства, получени след съгласуване на 
проекта, както и самите становища. В хода 
на съгласувателната процедура е направено 
предложение от Министерството на вътреш­
ните работи за създаване на ал. 2 на чл. 44 
от Наредбата за пенсиите и осигурителния 
стаж, което е прието от министъра на труда 
и социалната политика и отразено в пред­
ложения окончателен проект за изменение 
и допълнение на нормативния акт. На засе­
дание на Министерския съвет, проведено на 
25 май 2006 г., по т. 23 от протокол № 21 от 
25.05.2006 г. е взето решение за издаване на 
постановление за приемане на изменения и 
допълнение на Наредбата за пенсиите, приета 
с Постановление № 30 от 10 март 2000 г. на 
Министерския съвет на Република България. 
Издаденото Постановление № 127 от 2 юни 
2006 г. на Министерския съвет на Република 
България е обнародвано в „Държавен вест­
ник“, бр. 48 от 13 юни 2006 г.
Разпоредбата на чл. 44, ал. 1 от Наредба­
та за пенсиите и осигурителния стаж гласи: 
„За осигурителен стаж от трета категория се 
признава времето на наборна военна служба и 
времето на обучение на курсанти и школници 
след навършване на пълнолетие до размера 
на наборната служба за съответния род вой­
ски съгласно действащото законодателство, 
независимо кога са положени. За този стаж 
се дължат осигурителни вноски от републи­
канския бюджет.“
Разпоредбата на чл. 44, ал. 2 от Наредба­
та за пенсиите и осигурителния стаж гласи: 
„Когато по време на обучението се промени 
срокът на наборната военна служба, за оси­
гурителен стаж се зачита определеният срок 
към датата на започване на обучението, а за 
ненавършилите пълнолетие – към датата на 
навършване на пълнолетието.“
Жалбоподателите и присъединилите се към 
оспорването заинтересовани лица са завър­
шили пълния курс на обучението в Средно 
милиционерско училище „Феликс Едмундо­
вич Дзержински“ към Министерството на 
вътрешните работи в периода 1988 – 1991 г., 
съответно 1989 – 1991 г. С Указ № 151 от 
5.02.1971 г. на председателя на Държавния 
съвет на Народна република България е от­
крито Средно милиционерско училище към 
Министерството на вътрешните работи (обн., 
ДВ, бр. 11 от 9 февруари 1971 г.; изм., бр. 29 
от 11 април 1975 г. и бр. 57 от 22 юли 1983 г.). 
Срокът на обучение в училището е три години. 
За школници се приемат младежи, които са 
завършили X клас на единното средно поли­
техническо училище и не са по-възрастни от 
18 години. На завършилите пълния курс на 
средното милиционерско училище се призна­
ва гражданско средно образование и отбита 
редовна военна служба. Незавършилите курса 
на средното милиционерско училище служат 
пълния срок на редовната военна служба.
Преценката за законосъобразност на съз­
дадената подзаконова регулация изисква 
исторически анализ на законите, които са 
уреждали обществените отношения, свързани 
с въоръжените сили на Република България.